Fort Sill

Fort Sill er en garnison og en skole for USAs feltartilleri nær Lawton i Oklahoma. Fort Sill er også det eneste av de fort som ble bygget under indianerkrigene som fortsatt (2025) benytter for militære formål. Fortet ble grunnlagt 8. januar 1869 av generalmajor Philip Sheridan og oppkalt etter hans venn, brigadegeneral Joshua W. Sill, som døde i den amerikanske borgerkrigen i slaget ved Stones River. Garnisonen ble etablert i i daværende Indian Territory og fortet fungerte i flere årtier som skole, politistasjon, misjonsstasjon og fengsel for reservatsindianere. Mange av de berømte indianerkrigerne endte sine dager i Fort Sill, blant andre Geronimo, som også ble begravet her. Fotografen William S. Soule var i en tid ved Fort Sill for å ta bilder av de berømte fangene. I 2008 var over 20 000.soldater stasjonert ved Fort Sill. Her ligger United States Army Field Artillery School og Air Defense Artillery School, som flyttet fra Fort Bliss i 2011, ved Fort Sill. Referanser